rap dal navigatur e dal na-navigatur

Elda Guidinetti

www ed jau ma colliel cun il mund
pertge che la rait è convivenza
è interdependenza è na exclusiun
è interacziun e revoluziun!

A tgi che pretenda che las barrieras sajan dismessas
respund'jau: quai è ina gronda illusiun
adina èn ils ins suren ed ils auters suten
e questa giada è il patrun be sa zuppà

www ed jau arriv dalunsch, là nua ch'jau n'avess mai pudì m'imaginar
jau ma colliel cun insatgi ch'jau n'avess forsa mai scuvert en mia vita
ma er là nua ch'ins sa tgi che ti es, tge che ti has fatg ed acquistà
e nua ch'ins manevrescha tai, malignamain, persvada tai, silenziusamain

www e senza tema ma lantsch'jau en il stgir il pli profund
liber d'eleger la via ed alura cliccar
ma senza savair tgi ch'auda tai da l'autra vart
ed a qualas pussanzas zuppadas che ti stos obedir

Translaziun: Rita Cathomas-Bearth